Eelnõu

NARVA LINNAVALITSUS

KORRALDUS

Narvas

Sotsiaalteenuste arendamiseks määratud 

vahendite kasutamine väikelaste lapsehoiuteenuse arendamisele

1. ASJAOLUD JA MENETLUSE KÄIK

Vastavalt 24.09.1997.aasta määrusele nr 24/15 Narva Laste Varjupaik võis vastu võtta lapsi vanuses 3. aastat kuni 18. aastani, seetõttu laste varjupaiga asutamisel ei rajatud ruume väikelastele.

Aastate möödumisel on tekkinud vajadus uue teenuse – väikelaste hoiuteenuse osutamise järele.

13. juunil 2007.a. tehti  24.09.1997.a. määruses nr 24/15 muudatused. Ilmus uus määrus nr 769, mille punkti 2.1. kanti, et Laste Varjupaik võtab vastu lapsi vanuses 0 kuni 18 aastat.

Uue teenuse osutamiseks ja laste- ja tervisekaitsenõuete täitmiseks tekkis terav vajadus spetsialiseeritud ja isoleeritud väikelaste osakonna loomise järele, mis koosneks:

· magamistuba,

· hügieenituba,

· köök lastetoidu valmistamiseks

Laste Varjupaigas praegu ei ole  spetsialiseeritud ruumi väikelastele selle teenuse osutamiseks. 

Palume eraldada Laste Varjupaigale rahalisi vahendeid väikelaste lapsehoiuteenuse arendamiseks 100 000 krooni ulatuses väikelaste hooldamisele.

Vastavalt Vabariigi Valitsuse 22. veebruari 2007.a. määruse nr 51 „«2007.aasta riigieelarve seaduses» kohaliku omavalitsuse üksustele jooksvateks kuludeks tasandusfondi määratud eraldiste jaotamise ulatus, tingimused, kord ja jaotus” §-le 4 võib omavalitsusüksus kasutada kuni 60% eraldatud vahendites sotsiaaltoetuste maksmiseks või sotsiaalteenuste arendamise kuludeks.

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta.

Lapsehoiuteenus on lapse seadusliku esindaja toimetulekut või töötamist toetav teenus. Seega võib lapsehoiuteenuse arendamise kulusid lugeda sotsiaalteenuste arendamise kuludeks.

2. ÕIGUSLIKUD JÄRELDUSED

Vastavalt Narva Linnavolikogu 25.10.2007 otsusele nr 397 „2007.aasta tasandusuondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalabiametil kasutada sotsiaaltoetuste ning -teenuste osutamiseks ja arendamiseks riigieelarvest määratud vahendeid väikelaste lapsehoiuteenuse arendamiseks (väikelaste hooldamine)  kuni 100 000 krooni.

4. RAKENDUSSÄTTED

4.1 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Otsus jõustub seadusega sätestatud korras.

